K i v o n a t !

Az Orosháza Város Önkormányzat Képviselő-testületének 2026. augusztus 6-i üléséről készült jegyzőkönyvből.

„A döntéshozatalban résztvevők száma: 10 fő. 
A Képviselő-testület 10 igen szavazattal, ellenszavazat és tartózkodás nélkül az alábbi határozatot hozta: 
183/2026. (VIII.6.) K.t. h a t á r o z a t

Orosháza Város Önkormányzata Képviselő-testülete dönt arról, hogy:

1) [bookmark: _GoBack]megköszöni Szokolai Ferenc vezérigazgató úr eddigi munkáját és 2026. május 29. napjával történő lemondását tudomásul veszi,
2) az Orosházi Városüzemeltetési és Szolgáltató Zártkörűen Működő Részvénytársaság Alapszabályának az ügyvezetés és képviseletre vonatkozó rendelkezéseit módosítja akként, hogy a társaság vezető tisztségviselőjének, a vezérigazgatónak a megbízatása határozatlan időre szól,
3) a társaságnál cégvezető kinevezésére kerül sor, aki megbízatását munkaviszonyban látja el és megbízatása határozatlan időre szól,
4) a társaság cégjegyzését a vezérigazgató és a cégvezető együttesen gyakorolják,
5) felhatalmazza a polgármestert a módosító okirat és az egységes szerkezetű alapító okirat aláírására, illetve szükség esetén érdemi változtatást nem jelentő nyilvántartásba vétel miatt a módosító okirat szükségessé váló módosítására, a módosítás egységes szerkezetű alapító okiraton történő átvezetésére, valamint a változások cégnyilvántartásba történő bejegyzésével kapcsolatos iratok aláírására és kiadására.

Végrehajtásért felelős:	Raffai János polgármester 
Határidő: 	haladéktalanul”
 



K.m.f.

Raffai János 	Dr. Ligeti Lea 
          polgármester	          aljegyző”



A kivonat hiteléül:


